Občina Rogaška Slatina objavlja na podlagi 21. člena Zakona o lokalni samoupravi (Uradni list RS, št. 94/07-UPB2, 76/08, 79/09, 51/10, 40/12-ZUJF, 14/15-ZUUJFO, 76/16-odl. US), 8. člena Statuta Občine Rogaška Slatina (Uradni list RS, št. 67/17), Zakona o športu (Uradni list RS, št. 29/17) in Pravilnika za vrednotenje in sofinanciranju športa v Občini Rogaška Slatina (Uradni list RS, št. 14/13)

 **JAVNI RAZPIS**

 **za sofinanciranje programov na področju športa v letu 2018**

1. Na razpisu lahko sodelujejo naslednji izvajalci športnih programov:
	* športna društva,
	* zavodi, gospodarske družbe, zasebniki in druge organizacije, ki so na podlagi zakonskih predpisov registrirane za opravljanje dejavnosti na področju športa,
	* zavodi na področju vzgoje in izobraževanja.
2. Pravico do sofinanciranja športnih programov imajo izvajalci, ki izpolnjujejo naslednje pogoje:
	* imajo sedež v občini Rogaška Slatina,
	* so registrirani za opravljanje dejavnosti na področju športa najmanj eno leto,
	* imajo materialne, kadrovske in organizacijske pogoje za uresničitev načrtovanih športnih aktivnosti,
	* imajo organizirano redno dejavnost in vadbo,
	* imajo urejeno evidenco o članstvu in plačani članarini, kolikor so organizirani v skladu z zakonom o društvih in
	* imajo organizirano športno dejavnost najmanj 30 tednov v letu.
3. Prijava mora vsebovati:
* podatke o izvajalcu športnega programa (obr. 1),
* potrdilo o registraciji (v kolikor se izvajalec športnih programov prijavlja prvič),
* izvajanje letnega programa športa v letu 2017 (obr. 10),
* vsebinski program dela za leto 2018 (obr. 2-8),
* investicijsko vzdrževanje športnih objektov (obr. 9), če izvajalec prijavlja investicijska dela.

Predlagatelji morajo prijave na razpis predložiti na obrazcih, ki jih vsebuje razpisna dokumentacija. Razpisna dokumentacija se lahko dvigne na vložišču Občine Rogaška Slatina, v ponedeljek, torek in četrtek med 8. in 15. uro, v sredo med 8. in 16. uro in v petek med 8. in 14. uro, na Športni zvezi Rogaška Slatina ter na spletni strani občine [www.rogaska-slatina.si](http://www.rogaska-slatina.si).

1. V letu 2018 se bodo sofinancirali naslednji programi:
2. Programi športa
* Interesna športna vzgoja otrok in mladine
* Športna vzgoja otrok in mladine usmerjenih v kakovostni in vrhunski šport
* Kakovostni in vrhunski šport
* Športna rekreacija
* Šport invalidov
* Izobraževanje, usposabljanje in izpopolnjevanje strokovnih kadrov v športu
* Športne prireditve
* Delovanje športnih društev
1. Športni objekti
* Investicijsko vzdrževanje športnih objektov
1. Izbrani programi se bodo sofinancirali na osnovi Pravilnika za vrednotenje in sofinanciranje športa v Občini Rogaška Slatina.
2. Višina sredstev, ki se razpisuje s tem javnim razpisom znaša 111.400 EUR. Za programe športa iz točke I. je na razpolago 85.000 EUR. Za investicijsko vzdrževanje športnih objektov iz točke II. pa je na razpolago 26.400 EUR. Dodeljena sredstva morajo biti porabljena do konca leta 2018.

**Občina Rogaška Slatina si pridržuje pravico do spremembe višine razpisanih sredstev, v kolikor se namenska proračunska postavka v veljavnem proračunu spremeni.**

1. Rok za prijavo na razpis je **5. februar 2018**. Odpiranje vlog bo 7. februarja 2018 ob 13. uri v prostorih Občine Rogaška Slatina. Prijavo je potrebno poslati s priporočeno pošto ali oddati osebno na naslov:

**OBČINA ROGAŠKA SLATINA**

**Izletniška ulica 2**

**3250 ROGAŠKA SLATINA**

Prijava mora biti dana v zapečateni ovojnici. Na sprednji strani kuverte mora biti razviden pripis "**Programi športa 2018 – ne odpiraj**", na hrbtni strani pa naslov kandidata na razpisu.

Za pravočasno se šteje vloga, ki je bila na poštnem naslovu oddana do vštetega 5. februarja 2018, oziroma je bila do tega dne do 15. ure predložena na vložišče občine.

Vse prepozno prejete vloge bodo neodprte vrnjene vlagatelju.

1. Dodatne informacije o javnem razpisu se dobijo na Občini Rogaška Slatina, Oddelku za družbene dejavnosti, Poloni Golob Kovačič na tel. 03-81-81-717 oz. po elektronski pošti polonca.golob-kovacic@rogaska-slatina.si vsak delovnik med 8. in 14. uro.
2. Izvajalci programov bodo o izidu javnega razpisa obveščeni najkasneje do 30. aprila 2018. Z izbranimi izvajalci se bodo sklenile pogodbe o sofinanciranju programov športa v Občini Rogaška Slatina za leto 2018.